**ANEXA NR. 1**

**la Hotărârea Consiliului local al municipiului Satu Mare**

**Nr. 93/25.04.2019**

Caracteristicile principale şi indicatorii tehnico-economici ai obiectivului de investiţie:

**„AMENAJAREA ȘI CONSTRUIREA DE PISTE DE BICICLETE ÎN MUNICIPIU: TRASEUL 1: B-DUL LUCIAN BLAGA – STR. PĂULEȘTI – DIG, STR. G. ALEXANDRESCU – P-ȚA SOARELUI – DIG; TRASEUL 2: B-DUL CLOȘCA (PLECARE DIN STR. MAGNOLIEI) – DRUMUL CAREIULUI; PRECUM ȘI REALIZAREA A 4 (PATRU) SISTEME DE ÎNCHIRIAT BICICLETE” din Municipiul Satu Mare**

Denumirea obiectivului de investiţie: **„AMENAJAREA ȘI CONSTRUIREA DE PISTE DE BICICLETE ÎN MUNICIPIU: TRASEUL 1: B-DUL LUCIAN BLAGA – STR. PĂULEȘTI – DIG, STR. G. ALEXANDRESCU – P-ȚA SOARELUI – DIG; TRASEUL 2: B-DUL CLOȘCA (PLECARE DIN STR. MAGNOLIEI) – DRUMUL CAREIULUI; PRECUM ȘI REALIZAREA A 4 (PATRU) SISTEME DE ÎNCHIRIAT BICICLETE”**

Elaborator: S.C. CIVIL ART PROIECT S.R.L. Satu Mare

Proiect nr. 1/2018,

Persoana juridică achizitoare: Municipiul Satu Mare,

Ordonatorul principal de credite: Primăria municipiului Satu Mare,

Amplasamentul obiectivului: Municipiul Satu Mare, malul stâng al râului Someș

**INDICATORII TEHNICO – ECONOMICI**:

Valoarea totală a investiției: **8.739.486,53** lei (fără TVA), din care:

Construcții-Montaj: **7.803.180,52** lei (fără TVA).

Durata de realizare a investiţiei 24 luni:

* 3 luni pentru realizarea și aprobarea proiectului,
* 21 luni faza de execuție.

**CARACTERISTICI:**

Lucrările care se propun în cadrul proiectului constau în:

- Traseu 1: Bd. Lucian Blaga (de la intrare în Parcul Industrial) – Str. Păulești – Dig, Str. G. Alexandrescu – P-ța Soarelui – Dig;

- Traseu 2: Bd. Cloșca (plecare din str. Magnoliei) – Drumul Careiului.

- Bd. L. Blaga: 5350 m;

- Str. Păulești – Str. Jubileului – Str. Brașov – Dig: 1720 m;

- Str. G. Alexandrescu – Bd. Independenței – P-ța Soarelui – Dig: 1020 m;

- Bd. Cloșca – Drum Carei: 1210 m.

Primul tronson din **Traseul 1** are ca punct de plecare Bd. Lucian Blaga (zona Parcului Industrial). Aceasta va fi dotata cu sistem de supraveghere video, va fi iluminată și se va alimenta cu energie electrică. Pista de biciclete se întinde pe o distanță de 3.670 m până la intersecția cu str. Dorobanților. Aici pista de biciclete se va realiza pe partea dreaptă a carosabilului (înspre stația de carburanți OMV), va avea o lățime de 2,5m și următoarele straturi: 6 cm beton asfaltic BA8, 12 cm balast stabilizat 4%, 20 cm balast compactat și pământ compactat. Pista va fi încadrată între borduri prefabricate din beton, cu dimensiuni de 10x15 cm. Amenajarea pistelor de biciclete include și semnalizarea acestora prin indicatoare de circulație standardizate și marcarea trecerilor, adiacente celor de pietoni. Lângă pista de biciclete se propune și înființarea unui trotuar pietonal cu lățime de 1,10 m, care va avea o lungime de 1,540 m și aceeași stratificație precum pistele de biciclete. Pe toată lungimea trotuarului s-a prevăzut un sistem de evacuare a apelor pluviale, prin intermediul rigolelor betonate. Datorită faptului ca pista de biciclete se va intersecta cu unele accese auto, se propune și amenajarea acestora. Prin proiect se propune și amenajarea trotuarelor și a acceselor auto existente de pe partea opusă a pistei.

Tronsonul 2 se întinde de la intersecția străzii Lucian Blaga cu strada Dorobanților până la intersecția străzii Lucian Blaga cu strada Alecu Russo. Pista de biciclete se întinde pe o distanță de 687 m, se va realiza pe ambele direcții de mers cu o lățime de 1,25 m și se va realiza mărind lățimea trotuarului existent. Pista de biciclete va fi delimitată de trotuar printr-o linie continuă de culoare albă. Amenajarea pistelor de biciclete include și semnalizarea acestora prin indicatoare de circulație standardizate și marcarea trecerilor, adiacente celor de pietoni.

Tronsonul 3 se întinde de la intersecția bulevardului Lucian Blaga cu str. Alecu Russo până la intersecția străzii Lucian Blaga cu strada Păulești, pe o distanță de 940 m. Pe acest tronson există o pistă de biciclete, care este necorespunzătoare atât din punct de vedere al dimensiunilor cât și din punct de vedere structural. Aceasta va fi reabilitată și se va construi din următoarele straturi: 4 cm beton asfaltic BA8, 10 cm balast stabilizat 4%, 15 cm balast compactat și pământ compactat. Pista va fi încadrată între borduri prefabricate din beton, cu dimensiuni de 10x15 cm. În zona unde este amenajată parcare, se vor prevedea stâlpișori de metal, pentru a evita accesul autoturismelor pe pistă.

Tronsonul 4 se întinde de la intersecția bulevardului Lucian Blaga cu str. Păulești până la intersecția străzii Păulești cu str. Ion Vidu, pe o distanță de 535 m. Aici pista de biciclete se va realiza pe ambele direcții de mers, cu o lățime de 1,25 m.

Tronsonul 5 se întinde de la intersecția străzii Păulești cu str. Ion Vidu până la urcarea pe dig, traversând străzile Jubileului și Brașov. La urcarea pe dig, pista de biciclete se va intersecta cu pista de biciclete existentă. Lungimea pistei de biciclete va fi de 1.018 m, lățimea variind între 2,00 și 2,50 m. Pe aceste străzi, pista de biciclete se va realiza o dată pe partea stângă a carosabilului, după care trece pe partea dreaptă prin intermediul unei treceri de pietoni propuse, marcată în prealabil și cu semne distinctive pentru traversarea bicicliștilor. Această soluție a fost propusă deoarece în unele zone nu era suficient loc pentru realizarea pistei.

Tronsonul 6 cuprinde str. Grigore Alexandrescu, care în momentul de față este o stradă circulabilă pe ambele sensuri. Prin proiect se propune accesul autovehiculelor într-un singur sens și anume, înspre bulevardul Independenței, deoarece lățimea străzii nu permite amenajarea pistei de bicicliști într-un alt mod. Lungimea pistei va fi de 325 m, iar lățimea acesteia va fi de 2,00 m, cu două sensuri de mers. Cele două sensuri de mers vor fi delimitate prin linie intreruptă de culoare albă.

Tronsonul 7 se întinde de la intersecția străzii G. Alexandrescu cu bd. Independenței până la intersecția bulevardului Independenței cu piața Soarelui (str. Uzinei). Lungimea pistei va fi de 88 m iar lățimea acesteia va fi de 2,00 m. Datorită faptului ca trotuarul existent a fost reabilitat recent, nu se vor realiza lucrări de intervenții, ci doar marcaje de delimitare și semnalizare.

Tronsonul 8 cuprinde Piața Soarelui (strada Uzinei) până la urcarea pe dig unde se va intersecta cu pista de biciclete existentă în această zonă. Lungimea pistei de biciclete va fi de 810 m iar lățimea variind între 2,00 și 2,20 m.

**Traseul 2** cuprinde bulevardul Cloșca, cu plecare din strada Magnoliei până la intersecția Burdea, unde se leagă de pista de biciclete existentă pe drumul Careiului. Pe bulevardul Cloșca există o pistă de biciclete de la intersecția Burdea până pe aleea Târnavei, cu o lungime de 425 m. De pe aleea Târnavei bicicliștii își vor continua traseul pe carosabil, care va fi marcat în prealabil cu semnul „traseu sugerat pentru bicicliști” până la intersecția cu str. Magnoliei.

S-au realizat 2 scenarii, varianta 1 și 2, proiectantul propunând spre aprobare varianta 1.

În urma realizării prezentei investiții va rezulta o lungime totală de 9233,42 m de pistă de biciliști modernizată care se împarte în 2 trasee, primul traseu în 8 tronsoane, traseul 2 într-un tronson.

Structura rutieră aplicată pe aceste tronsoane este următoarea:

• Beton asfaltic tip BA 8 – 4 cm grosime;

• Balast stabilizat cu ciment 4% – 10 cm grosime;

• Balast – 15 cm grosime;

cu excepția tronsonului 1 de la primul traseu unde structura rutieră aplicată va fi următoarea:

• Beton asfaltic tip BA 8 – 6 cm grosime;

• Balast stabilizat cu ciment 4% – 12 cm grosime;

• Balast – 20 cm grosime.

•Finanţarea obiectivului: POR 2014-2020.

 Primar, Şef Birou CTSL

 Kereskényi Gábor ing. Criste Florin Călin

 Președinte de ședință Secretar

 Pop Romeo Liviu Mihaela Maria Racolța